gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3238, del 08-05-1998 (1998/3363)

RESOLUCIÓ de 14 d'abril de 1998, de la Direcció General de l'Esport, per la qual s'elabora la Llista d'Esportistes d'Elit Promoció de la Comunitat Valenciana per a 1997.
-------------------------------------------------------------------------------------------------------------------------------------------------------------------------

### Dades del document

Número de DOGV
:   3238

Data del DOGV
:   08-05-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/3363


Data del document
:   14-04-1998

Organisme emissor
:   Conselleria de Benestar Social

Tipus de document
:   Resolució

Correcció d'errades

Anàlisi jurídica

RESOLUCIÓ de 14 d'abril de 1998, de la Direcció General de l'Esport, per la qual s'elabora la Llista d'Esportistes d'Elit Promoció de la Comunitat Valenciana per a 1997. [1998/X3363]
  
L'article 16 de la Llei 4/1993, de 20 de desembre, de l'Esport de la Comunitat Valenciana, de la Generalitat Valenciana, determina que per a l'accés als beneficis que estableix la Generalitat Valenciana, els esportistes d'elit han de figurar en una llista que elaborarà la Direcció General de l'Esport en col·laboració amb les federacions esportives.
  
L'Ordre de 15 d'octubre de 1997, de la Conselleria de Benestar Social (DOGV num. 3126, de 20 de novembre), per la qual es determinen els criteris per a l'obtenció de la condició d'esportista d'elit i la inclusió d'aquest en la Llista d'Esportistes d'Elit de la Comunitat Valenciana i es crea, al si de la Direcció General de l'Esport, la Comissió d'Avaluació dels Esportistes d'Elit constituïda per Resolució d'11 de febrer de 1998, de la Direcció General de l'Esport, que estableix, en les sues funcions, la d'elevar al director general de l'Esport la proposta de llista anual d'esportistes d'elit.
  
Reunida la Comissió d'Avaluació dels Esportistes d'Elit i elevada la proposta de llista dels esportistes d'elit promoció al director general, en virtut del que estableix la disposició final primera de la citada ordre, i fent ús de les atribucions que m'han conferit la Llei 5/1983, de Govern Valencià, i el Reglament Orgànic i Funcional de la Conselleria de Benestar Social, resolc:
  
 La inclusió en la Llista d'Esportistes d'Elit de la Comunitat Valenciana per a 1997 dels esportistes següents. Aquests esportistes tindrán la condició d'Esportista d'Elit Promoció.
  
Contra aquesta resolució, que no posa fi a la via administrativa, les persones interessades podran interposar-hi recurs ordinari davant de la Conselleria de Benestar Social, en el termini d'un mes comptador des de el día de la publicació en el Diari Oficial de la Generalitat Valenciana, de conformitat amb allò que indica l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Diari Oficial de la Generalitat Valenciana


Sumari del DOGV 3361, del 29-10-1998 (1998/9004)

Informació pública del Projecte de Reparcel·lació Forçosa de les Unitats d'Execució I i II del Pla Especial Villa Marco.
------------------------------------------------------------------------------------------------------------------------

### Dades del document

Número de DOGV
:   3361

Data del DOGV
:   29-10-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/9004


Organisme emissor
:   Ajuntament del Campello

Tipus de document
:   Anunci

Informació pública del Projecte de Reparcel·lació Forçosa de les Unitats d'Execució I i II del Pla Especial Villa Marco. [1998/A9004]
  
Mitjançant el Decret de l'Alcaldia Presidència de 16 d'octubre de 1998 i número 2047-98, es va acordar exposar al públic el Projecte de Reparcel·lació Forçosa de les Unitats d'Execució I i II del Pla Especial Villamarco (exp. 121-30/98), presentat pel senyor José Rincón Revuelta, en representació de la mercantil Villa Marco, SA.
  
A l'empara del que disposen els articles 45, 46 i 69 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet a informació pública pel termini de 20 dies, comptadors a partir de l'última publicació de l'edicte en el Diari Oficial de la Generalitat Valenciana i en el diari Información; durant l'esmentat termini podran presentar-se totes les al·legacions o documents que s'estimen convenients.
  
L'expedient complet estarà exposat al públic durant el dit termini a l'Ajuntament del Campello, Secció d'Urbanisme.
Diari Oficial de la Generalitat Valenciana


Sumari del DOGV 3231, del 28-04-1998 (1998/3234)

DECRET 50/1998, de 21 d'abril, del Govern Valencià, pel qual es designa el representant de la Generalitat Valenciana en el Consell Superior Geogràfic.
------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1998/04/21/50/dof/vci/html**

### Dades del document

Número de DOGV
:   3231

Data del DOGV
:   28-04-1998

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1998/3234


Data del document
:   21-04-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

DECRET 50/1998, de 21 d'abril, del Govern Valencià, pel qual es designa el representant de la Generalitat Valenciana en el Consell Superior Geogràfic. [1998/X3234]
  
D'acord amb el que disposa l'article 5.2.q) del Reial Decret 1726/87, de 23 de desembre, i en l'article 21.b) de la Llei 5/1983, de 30 de desembre, de la Generalitat Valenciana, de Govern Valencià, a proposta del conseller d'Obres Públiques, Urbanisme i Transports i amb la deliberació prèvia del Govern Valencià, en la reunió del dia 21 d'abril de 1998,
  
DECRETE
  
Article únic
  
Designar el Sr. José Ramón García Antón, conseller d'Obres Públiques, Urbanisme i Transports, com a representant de la Generalitat Valenciana en el Consell Superior Geogràfic, el qual podrà delegar la seua assistència o designar substitut, segons procedesca.
  
DISPOSICIÓ FINAL
  
Aquest decret entrarà en vigor l'endemà de la seua publicació en el Diari Oficial de la Generalitat Valenciana.
  
València, 21 d'abril de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Obres Públiques, Urbanisme i Transports,


Còpia Permalink ELI
Diari Oficial de la Generalitat Valenciana


Sumari del DOGV 3316, del 26-08-1998 (1998/6295)

RESOLUCIÓ de 10 de juliol de 1998, de la Direcció General d'Ordenació i Innovació Educativa i Política Lingüística, de la Conselleria de Cultura, Educació i Ciència, per la qual es fa pública la llista de centres beneficiaris de la convocatòria d'ajudes per a la realització d'intercanvis escolars entre l'alumnat dels centres sostinguts amb fons públics dels territoris de predomini lingüístic establerts pels articles 35 i 36 de la Llei 4/1983, d'Ús i Ensenyament del Valencià.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3316

Data del DOGV
:   26-08-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/6295


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 10 de juliol de 1998, de la Direcció General d'Ordenació i Innovació Educativa i Política Lingüística, de la Conselleria de Cultura, Educació i Ciència, per la qual es fa pública la llista de centres beneficiaris de la convocatòria d'ajudes per a la realització d'intercanvis escolars entre l'alumnat dels centres sostinguts amb fons públics dels territoris de predomini lingüístic establerts pels articles 35 i 36 de la Llei 4/1983, d'Ús i Ensenyament del Valencià. [1998/X6295]
  
L'Ordre de 13 de març de 1998, de la Conselleria de Cultura, Educació i Ciència (DOGV núm. 3.226, de 21 d'abril de 1998), va convocar ajudes per a la realització d'intercanvis escolars entre l'alumnat dels centres sostinguts amb fons públics dels territoris de predomini lingüístic establerts pels articles 35 i 36 de la Llei 4/1983, d'Ús i Ensenyament del Valencià.
  
Vista la proposta de la comissió constituïda a l'efecte, de data 10 de juliol i, segons la base vuitena de l'annex de la mencionada ordre, resolc:
  
Primer
  
Declarar deserta la convocatòria per no haver-se presentat cap sol·licitud per part dels centres.
  
Contra la present resolució que posa fi a la via administrativa, es podrà interposar, prèvia comunicació a aquest òrgan, recurs contenciós administratiu, davant del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació; conforme a allò que disposa l'article 58 de la Llei de Jurisdicció Contenciosa Administrativa, sense perjudici que es puga exercir qualsevol altre que s'estime oportú.
Diari Oficial de la Generalitat Valenciana


Sumari del DOGV 3280, del 07-07-1998 (1998/5148)

RESOLUCIÓ de 4 de juny de 1998, de la Universitat Jaume I, per la qual es nomena, en virtut de concurs públic, el senyor Carlos Feliu Mingarro professor titular d'universitat en l'àrea de coneixement d'Enginyeria Química.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3280

Data del DOGV
:   07-07-1998

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1998/5148


Organisme emissor
:   Universitat Jaume I de Castelló

Tipus de document
:   Resolució

RESOLUCIÓ de 4 de juny de 1998, de la Universitat Jaume I, per la qual es nomena, en virtut de concurs públic, el senyor Carlos Feliu Mingarro professor titular d'universitat en l'àrea de coneixement d'Enginyeria Química. [1998/A5148]
  
D'acord amb la proposta formulada per la comissió constituïda per a jutjar el concurs públic convocat per Resolució de 17 de juliol de 1997, de la Universitat Jaume I, per a la provisió de la plaça de professor titular d'universitat de l'àrea de coneixement d'Enginyeria Química (concurs número 17/1997), i tenint en compte que el concursant proposat compleix els requisits establerts a l'apartat 2 de l'article 5 del Reial Decret 1.888/1984, de 26 de setembre, aquest Rectorat, fent ús de les atribucions que li confereix l'article 42 de la Llei 11/1983, de 25 d'agost, de Reforma Universitària, i altres disposicions que la despleguen, resol:
  
Nomenar al senyor Carlos Feliu Mingarro professor titular d'universitat en l'àrea de coneixement d'Enginyeria Química, adscrita al Departament d'Enginyeria Química.
Diari Oficial de la Generalitat Valenciana


Sumari del DOGV 3286, del 15-07-1998 (1998/5546)

Informació pública del Programa per al Desenvolupament de l’Actuació Integrada La Serraleta, Polígon II.
--------------------------------------------------------------------------------------------------------

### Dades del document

Número de DOGV
:   3286

Data del DOGV
:   15-07-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/5546


Organisme emissor
:   Ajuntament de Nules

Tipus de document
:   Anunci

Informació pública del Programa per al Desenvolupament de l'Actuació Integrada La Serraleta, Polígon II. [1998/M5546]
  
A instància del senyor Guillermo Puchol González, en representació de Promociones Urbanas, SL, l'Ajuntament de Nules tramita l'expedient per a l'aprovació i adjudicació del Programa per al Desenvolupament de l'Actuació Integrada La Serraleta, Polígon II, l'àmbit del qual comprén la major part dels terrenys compresos entre el barranc La Serraleta, la carretera de la Vall d'Uixó i el límit del sòl urbà.
  
Mitjançant el present edicte, se sotmet a informació pública, per termini de 20 dies a partir del següent a la publicació d'aquest en el Diari Oficial de la Generalitat Valenciana.
  
Aquest termini serà prorrogat per 20 dies addicionals, si durant els 10 primers d'informació pública alguna persona es comprometera a presentar una alternativa tècnica substancialment distinta a la inicial i en prestara caució.
  
Durant el dit període podrà examinar-se l'expedient al Servei d'Atenció al Públic de l'Ajuntament i s'hi podran presentar al·legacions i alternatives tècniques.
  
Transcorregut aquest termini, podran presentar-se proposicions juridicoeconòmiques en competència, durant cinc dies.
  
L'obertura de pliques serà el següent dia hàbil a la conclusió del termini per a presentar-les, excepte que siga dissabte, cas en què es realitzarà el dilluns següent, a les 12.00 hores.
  
Totes les actuacions podran ser objecte de consulta i al·legació pels interessats durant els 10 dies següents al d'obertura de pliques.
  
Mitjançant aquest anunci i de conformitat amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se citen els propietaris afectats que puguen resultar desconeguts o dels qui s'ignore el lloc de notificació perquè durant el termini indicat puguen formular les al·legacions que estimen pertinents.
Diari Oficial de la Generalitat Valenciana


Sumari del DOGV 3190, del 24-02-1998 (1998/835)

Informació pública de l'aprovació definitiva de la primera fase del Projecte d'Urbanització de l'Entorn del Castell i la Reordenació de la Glorieta.
----------------------------------------------------------------------------------------------------------------------------------------------------

### Dades del document

Número de DOGV
:   3190

Data del DOGV
:   24-02-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/835


Organisme emissor
:   Ajuntament de Santa Pola

Tipus de document
:   Anunci

Informació pública de l'aprovació definitiva de la primera fase del Projecte d'Urbanització de l'Entorn del Castell i la Reordenació de la Glorieta. [1998/Q835]
  
Mitjançant el Decret de l'Alcaldia de 14 de gener de 1998, es va aprovar definitivament el Projecte d'Urbanització, primera fase, de l'Entorn del Castell i la Reordenació de la Glorieta, redactat pels arquitectes Andrés Martínez Medina, M.ª José Mojica Marhuenda, Juan Sempere Pérez i Manuel Sempere Valero. Aquest projecte d'urbanització serà executiu després de publicada l'aprovació definitiva en el Diari Oficial de la Generalitat Valenciana i en el Butlletí Oficial de la Província d'Alacant.
  
Aquest edicte es publica perquè se'n prega coneixement, d'acord amb el que s'estableix en l'article 53 i en el 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i es fa públic que contra l'acte a què es fa referència, que exhaureix la via administrativa, s'hi podrà interposar, en el termini de dos mesos, des de la publicació d'aquest edicte, amb la comunicació prèvia a aquest òrgan decisori, un recurs contenciós administratiu davant la sala corresponent del Tribunal Superior de Justícia de la Comunitat Valenciana.
Diari Oficial de la Generalitat Valenciana


Sumari del DOGV 3284, del 13-07-1998 (1998/5026)

Informació pública del Projecte d'Urbanització del Tram Final del Carrer de Joan Carles I.
------------------------------------------------------------------------------------------

### Dades del document

Número de DOGV
:   3284

Data del DOGV
:   13-07-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/5026


Organisme emissor
:   Ajuntament de Borriana

Tipus de document
:   Anunci

Informació pública del Projecte d'Urbanització del Tram Final del Carrer de Joan Carles I. [1998/C5026]
  
Aquesta Alcaldia Presidència, pel Decret de 25 de maig de 1998, ha resolt:
  
Sotmetre a informació pública el Projecte d'Urbanització del Tram Final del Carrer de Joan Carles I, redactat pels serveis tècnics municipals, que té per objecte definir i valorar les obres necessàries per a l'obertura i urbanització del tram del carrer de Joan Carles I entre el carrer d'Orpesa i el límit de sòl urbà, en una longitud aproximada de 105 metres, i presenta un pressupost de 8.425.191 pessetes, mitjançant el seu anunci en edictes publicats en un diari d'informació general editat a la Comunitat Valenciana i en el Diari Oficial de la Generalitat Valenciana, advertint de la possibilitat de formular al·legacions durant el termini de 20 dies hàbils comptadors des de la publicació de l'anunci en el Diari Oficial de la Generalitat Valenciana, tot això de conformitat amb el que disposa l'article 53, en relació amb l'article 46, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Durant tot el procediment podrà ser objecte de pública consulta en el Negociat d'Urbanisme d'aquest Ajuntament el projecte d'urbanització de referència.
Diari Oficial de la Generalitat Valenciana


Sumari del DOGV 3188, del 20-02-1998 (1998/830)

RESOLUCIÓ de 30 de desembre de 1997, de la Conselleria d'Economia, Hisenda i Administració Pública, per la qual autoritza determinada modificació de crèdits en el capítol I del pressupost de despeses de diversos programes.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3188

Data del DOGV
:   20-02-1998

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1998/830


Organisme emissor
:   Conselleria d'Economia, Hisenda i Administració Pública

Tipus de document
:   Resolució

RESOLUCIÓ de 30 de desembre de 1997, de la Conselleria d'Economia, Hisenda i Administració Pública, per la qual autoritza determinada modificació de crèdits en el capítol I del pressupost de despeses de diversos programes. [1998/X830]
  
Per tal de regularitzar la comptabilització automàtica de la nòmina en l'article 17 dels programes afectats per les contractacions per a substitucions de personal derivades d'ILT, nòmina de desembre, a càrrec dels ingressos produïts com a conseqüència de les prestacions delegades de la Seguretat Social, i d'acord amb el que estableix els articles 37 del text refós de la Llei d'Hisenda Pública de la Generalitat Valenciana, i 18 i 20 de la Llei 4/1996, de Pressupostos de la Generalitat Valenciana per a 1997, resolc:
  
Primer
  
Autoritzar l'augment en el pressupost de despeses amb el detall següent en pessetes:
  
09.01.421,10.17 52.220
  
97.57.438.36.32 4.122.371
  
60.35.722.45.21 99.875.827
  
88.47.100.71.40 688.716
  
68.10.570.05.38 888.953
  
95.57.552.36.15 036.036
  
89.88.949.37.18 852.072
  
23.45.773.93.65 34.476.818
  
55.10.222.98.39 455.248
  
40.55.742.20.07 9.835.161
  
Total 84.805.192 PTA.
  
Segon
  
Autoritzar l'augment en el pressupost d'ingressos de la Generalitat Valenciana, en el subconcepte d'ingressos 390.02 Reintegraments ILT, per import de 35.746.747 pessetes.
Diari Oficial de la Generalitat Valenciana


Sumari del DOGV 3398, del 22-12-1998 (1998/10847)

Rotlle d'apel·lació número número 1.048/97. Cèdula de notificació.
------------------------------------------------------------------

### Dades del document

Número de DOGV
:   3398

Data del DOGV
:   22-12-1998

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1998/10784


Organisme emissor
:   Audiència Provincial de València

Tipus de document
:   Anunci

Rotlle d'apel·lació número número 1.048/97. Cèdula de notificació. [1998/X10234]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant el present, fa saber:
  
Que en virtut del que s'ha acordat per resolució del dia de la data, recaiguda en el Rotlle d'Apel·lació número 1.048/97, dimanant del Judici Verbal número 61/97, del Jutjat de Primera Instància número 1 de Picassent, s'ha acordat notificar l'apel·lat incomparegut en aquesta alçada que es dirà al final, la sentència dictada en el meritat rotlle, l'encapçalament i la decisió de la qual són com segueix:
  
Encapçalament
  
«Vist per la Secció Novena de l'Audiència Provincial de València, sent ponent la senyora Eva Blázquez Valdivieso, aquest rotlle d'apel·lació número 1.048/97, dimanant de les actuacions de Judici Verbal Civil, promogudes davant del Jutjat de Primera Instància número 1 de Picassent, sota el número 61/97 entre parts; d'una, com a demandant apel·lant l'entitat Motor Gandía, SA, representada pel procurador don Rafael Francisco Alario Mont; i, d'altra, com a demandat apel·lat l'entitat Enrique Llocar Martí, SL, representada per la procuradora senyora Paula García Vives, i com a demandat apel·lat l'entitat Aseguradora Hermes, incompareguda en aquesta alçada, sobre reclamació de quantitat, en virtut del recurs d'apel·lació interposat pel demandant.
  
Decisió
  
1r. Desestimem el recurs d'apel·lació interposat per la procuradora dels tribunals, senyora Vicenta Navarro Simó, en nom i representació de Motor Gandía, SA, contra la Sentència de data 16.09.97, dictada per la senyora jutgessa del Jutjat de Primera Instància nº 1 de Picassent (València).
  
2.º Confirmem íntegrament la resolució citada.
  
3.º Imposem a la part apel·lant les costes causades en aquesta alçada. Notifiqueu aquesta resolució ...».
  
I perquè que allò acordat tinga lloc i servesca de notificació a l'apel·lat incomparegut en aquesta alçada, entitat Aseguradora Hermes, prèvia fixació d'aquest al tauler d'anuncis d'aquesta Secció Novena i la seua publicació en el Diari Oficial de la Generalitat Valenciana, lliure i expedesc el present.
Diari Oficial de la Generalitat Valenciana


Sumari del DOGV 3247, del 21-05-1998 (1998/3782)

Informació pública del Projecte Bàsic i Execució de la Urbanització del Camí la Foia.
-------------------------------------------------------------------------------------

### Dades del document

Número de DOGV
:   3247

Data del DOGV
:   21-05-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/3782


Organisme emissor
:   Ajuntament de Betxí

Tipus de document
:   Anunci

Informació pública del Projecte Bàsic i Execució de la Urbanització del Camí la Foia. [1998/M3782]
  
S'ha presentat davant aquest Ajuntament el Projecte Bàsic i Execució Urbanització Camí la Foia, i de conformitat amb els articles 34, 46 i 53 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet l'expedient a informació pública per un termini de 20 dies, a partir del següent al de la publicació d'aquest anunci en el Diari Oficial de la Generalitat Valenciana. Igualment, es publicarà en un diari d'informació general editat a la Comunitat Valenciana.
  
El termini de 20 dies d'exposició al públic començarà a partir de la data de publicació d'aquest anunci en el Diari Oficial de la Generalitat Valenciana, i durant aquest termini els interessats podran presentar les al·legacions que estimen oportunes.